RESPUBLIKA AHOLISINI MAMLAKATIMIZDA IShLAB ChIQARILGAN QAND-ShAKAR BILAN TA’MINLASh BO‘YIChA QO‘ShIMChA ChORA-TADBIRLAR TO‘G‘RISIDA

Respublikada qand-shakar ishlab chiqarish va sotishni ko‘paytirish hamda “Xorazm Shakar” ochiq aksiyadorlik jamiyatini moliyaviy sog‘lomlashtirish maqsadida Vazirlar Mahkamasi qaror qiladi: 
 1. “Xorazm Shakar” ochiq aksiyadorlik jamiyati istisno tariqasida 2009-yil 1-yanvargacha bo‘lgan muddatga: 
 chetdan olib kelinadigan asbob-uskunalar, mexanizmlar, ehtiyot qismlar va butlovchi buyumlar, xomashyo hamda tayyor mahsulot ishlab chiqarish uchun zarur bo‘lgan boshqa materiallar uchun bojxona to‘lovlari (bojxonada rasmiylashtirish yig‘imlaridan tashqari) to‘lashdan; 
 o‘zi ishlab chiqargan tayyor mahsulotni sotishda qo‘shilgan qiymat solig‘i to‘lashdan ozod qilinsin. 
 2. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin.